Eg er svært glad for det engasjementet som stortingsrepresentant Hans Frode Kielland Asmyhr viser, og som slik sett ikkje står heilt i stil med det budsjettforslaget som Framstegspartiet fremja, der det låg inne omfattande kutt på nettopp jernbana. Eg trur brukarane av togtenester i Oslo-området skal vere glade for at det ikkje er Framstegspartiet sitt budsjett som denne samferdselsministeren skal styre etter i neste periode. I Regjeringa er me opptekne av å auke tilbodet til togreisande, ikkje minst i intercity-triangelet. Me ser at det her er store gevinstar, både for dei reisande, for miljøet og for å avlaste eit vegnett som er i ferd med å verte overbelasta i dette området.